
Az előadás első témája a filozófia történeti és antropológiai eredetének kérdése lesz. Vagyis egyfelől: mikor és hogyan kezdődött el a filozófia története és mikor jutott el addig a pontig, mikor már diszciplínák sokféleségére tagolódott. Másfelől pedig: Mi az az emberben, ami őt (legalábbis potenciálisan) filozofáló lénnyé teszi? Ezt követően végig a filozófiatörténet egy klasszikus alapművével, Platón „Állam” című szövegével foglalkozunk majd, amely önmagában is nagyon érdekes, azonfelül megmutatja, milyen a filozófiai gondolkodás a gyakorlatban és a legnagyobbak egyikének világán belül.      

Oktató: Szombath Attila, hab. egy. doc. (szombath@btk.ppke.hu)
Időpont: Kedd 18:00-19:30
Hely: DAN 007

Munkamódszer
Az előadást ppt-vel kísérem, amelyen néhány szemléltető kép és a főbb gondolatok kiemelése lesz látható. A várhatóan nagy létszám ellenére szeretném, ha a hallgatók nem pusztán csendben követnék az elhangzottakat, de bátran jelentkeznének hozzászólásaikkal is. Erősen ajánlott a gondolatmenetet követő jegyzetelés (lehetőleg összefüggően, nem odavetett megjegyzések kaotikus sorozataként), illetve a Platón-szöveg feldolgozásakor a soron következő rész előzetes otthoni elolvasása.  
Követelmények: 
Rendszeres óralátogatás, értelmes hozzászólások az órákhoz, a feldolgozandó irodalom szorgalmas olvasása, kollokvium
Kötelező olvasmány:
Platón: Állam, Atlantisz, Budapest, Atlantisz, 2018.

Elsődlegesen ajánlott irodalom
Az előadás bevezető jellegéből adódóan elegendő az „Állam”-hoz írt jegyzeteket és kommentárokat figyelemmel kísérni. 
